पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण के चलते वीकेंड लॉकडाउन के दूसरे दिन रविवार को शहर की अधिकतर सड़कों, चौक-चौराहों पर दोपहर के समय सन्नाटा रहा। लेकिन सुबह पार्कों में पहले जैसे ही लोग पहुंचते रहे। दिल्ली रोड स्थित मानसरोवर पार्क, राधे राधे पार्क, मॉडल टाउन के डबल पार्क व सुभाष नगर स्थित सुभाष पार्क आदि में आना जाना लगा रहा। लेकिन बीच बीच में गश्त पर निकली पुलिस टीम को देखकर लोगों ने घर की राह पकड़ी।
दूध, करियाना की दुकानों पर सुबह 11 बजे तक की मिली छूट के दौरान सबने जरूरी सामानों की खरीद की। संडे इफेक्ट का भी असर दिखा। ऐसे में लोगों ने घरों में ही रहकर समय बिताना बेहतर समझा। हालांकि अधिकांश एरिया में दिन भर मेडिकल स्टोर खुले रहे। दिल्ली रोड, सोनीपत रोड, गोहाना रोड व हिसार रोड पर नारियल पानी और कहीं कहीं रेहड़ी पर फल व सब्जी बेचने वाले चलते रहे। उधर बंदी होने से रविवार को सब्जी मंडी आने जाने वालों की भीड़ सड़कों पर नहीं रही। लेकिन गली-मोहल्लों में सब्जी व फल बेचने वाले आते जाते रहे।
सुखपुरा चौकी, शिवाजी कॉलोनी में खुली मिली दुकानें, दो गिरफ्तार : वीकेंड लॉकडाउन को लेकर शहर में रविवार को भी बाजारों में लोगों की आवाजाही रही पुलिस ने सुखपुरा चौक, शिवाजी कॉलोनी समेत कई स्थानों पर दुकान खोलने वाले दो दुकानदारों को खिलाफ केस दर्ज कर लिया इसके अलावा पुरानी सब्जी मंडी भिवानी स्टैंड किला रोड बाजार गोहाना अड्डा समेत अन्य स्थानों पर दुकानों का शटर डाउन कर चोरी छिपे से सामान बेच रहे दुकानदारों को चेतावनी दी गई कि अगर भविष्य में पुलिस को गश्त के दौरान कोई भी दुकानदार समान बेचता मिला तो उसके खिलाफ कानूनी कार्रवाई की जाएगी साथ ही बाजारों में बेवजह घूम रहे करीब 68 लोगों के चालान किए
लॉकडाउन में अवैध शराब का धंधा जोरों पर : लॉकडाउन लगने की वजह से तस्कर अवैध रूप से शराब बेचने में लगे हुए हैं शिवाजी कॉलोनी थाना पुलिस ने एक कच्चा बेरी रोड पर सुनारिया फाटक के पास बाइक सवार एक युवक को देसी शराब की एक बेटी के साथ काबू किया इसके अलावा सांपला थाना पुलिस ने सांपला में डीएवी स्कूल के पास एक बाइक सवार युवक को एक देसी शराब की पेटी के साथ पकड़ा पुलिस जांच में सामने आया कि दोनों युवक को अवैध रूप से शराब बेचने के लिए लेकर आए थे।
संडे को छुट्टी की मौज; निरीक्षण के लिए बाजारों में निगम टीम नहीं गई
नगर निगम की टीम रविवार को बाजारों व सार्वजनिक स्थलों के निरीक्षण पर नहीं निकली। हालांकि नगर निगम के एलओ सुरेंद्र गोयल ने बताया कि लॉकडाउन अवधि एक सप्ताह की बढ़ गई है। सरकार की ओर से कोविड- प्रोटोकॉल के तहत जारी होने वाली गाइड लाइन का पालन सबके लिए जरूरी है।
सोमवार से निगम के कर्मचारियों की टीम पूरे समय पुलिस की मौजूदगी में शहर का भ्रमण करती रहेगी। जो भी आदेश का उल्लंघन करता पाया जाएगा, उसके खिलाफ कार्रवाई की जाएगी। नहीं मानने वालों के खिलाफ मुकदमे भी दर्ज किए जाएंगे। खुली पाई गई दुकानों का चालान होगा। जुर्माना नहीं देने की स्थिति में दुकानों को सील कर दिया जाएगा। बिना मास्क लोगों का भी चालान काटा जाएगा।
कलानौर में असर फीका, घर के बाहर महफिल जमाते रहे लोग
कलानौर, रविवार को बाजार में सन्नाटा पसरा रहा। बाकी कस्बे में लॉकडाउन का असर फीका रहा। भले ही पुलिस प्रशासन ने फ्लैग मार्च निकालकर लोगों को घरों में रहने का आह्वान भी किया हो लेकिन लोग बिना वजह घरों से बाहर आने से बाज नहीं आए। कस्बे में पुलिस राइडर रात दिन गलियों में घूमते है जिसमें लोगों को घरों में रहने का आह्वान भी करते हैं परन्तु शाम होते ही लोग अपने घरों के बाहर व गलियों में घूमने को निकल पड़ते है। तो कहीं चौक पर बैठकर टाइम पास करते रहते है। पुलिस की गाड़ी देखते ही अंदर घुस जाते हैं। पुलिस जाते ही घरों से फिर बाहर आ जाते है। लोगों की इस तरह की लापरवाही भारी पड़ सकती है।
वैक्सीन आने में देरी, घर पर रहना ही बचाव
वैक्सीन उपलब्ध ना होने से रविवार को कलानौर नागरिक अस्पताल में टीकाकरण नही हो पाया। सरकार ने 1 मई से 18+ के युवाओं के लिए टीकाकरण का उत्सव का आयोजन था। लेकिन समय पर वैक्सीन उपलब्ध नही हो पाई । जितनी स्टॉक में उपलब्ध है फिलहाल 45 वर्षीय लोगों को उतनी वैक्सीन लगाई जा रही है। फिलहाल सरकार के आदेशों की पालना करते हुए लोगों का घरों में रहना ही करोना से एकमात्र बचाव है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva zho_Hant eng_Latn